Позив Угоститељима да се пријаве ради реализације шеме доделе ваучера

Министарство трговине, туризма и телекомуникација ће у 2021. години седму годину за редом, реализовати Уредбу о условима и начину доделе и коришћења средстава за подстицање унапређења туристичког промета домаћих туриста на територији Републике Србије.

Услугу смештаја могу да пружају предузетник, привредно друштво, друго правно лице, физичко лице, као и здравствена установа који пружају услуге смештаја у складу са законом, **а који су евидентирани у централном информационом систему у области угоститељства и туризма (Е-туриста).**

Сви заинтересовани Угоститељи који испуњавају услове у реализацији шеме доделе ваучера потребну документацију достављају на адресу ресорног Министарства (Омладинских бригада 1, 11070 Нови Београд).

Угоститељи се могу пријављивати током читавог периода трајања акције шеме доделе ваучера, а Министарство трговине, туризма и телекомуникација ће на својој интернет страници објавити прву листу Угоститеља који учествују у реализацији шеме доделе ваучера најкасније до 31. децембра 2020. године која ће се седмично ажурирати.

Пријављивање грађана за боравак од минимум пет ноћења у пријављеним објектима ће се вршити од 01. јануара 2021. године. Ваучери се могу користити закључно са 20. новембром 2021. године.